
Līgumam “Ūdens un kanalizācijas iekšējo tīklu
[bookmark: _GoBack] remonts daudzdzīvokļu ēkās” 

[bookmark: _Toc536612513][bookmark: _Toc114069816]Tehniskā specifikācija[footnoteRef:1] [1:  Specifikācijai ir ieteikuma mērķis. Ja Pretendents vai Izpildītājs rod saimnieciski izdevīgāko risinājumu, to realizē līguma ietvarā ] 


	1.
	Iepirkuma priekšmets

	1.1.
	Veikt karstā un augsta ūdens, kā arī kanalizācijas cauruļvadu un ar tiem saistīto iekārtu, mehānismu vai citu elementu remontdarbus  (turpmāk – Remontdarbi) SIA “Ķekavas nami” (turpmāk – Pasūtītājs) pārvaldīšanā esošajās dzīvojamajās mājās Ķekavas novada administratīvajā teritorijā (turpmāk – Objektā). Remontdarbu veikšanai izmantojot materiālus, saskaņā ar Izpildītāja iesniegto “Lokālo tāmi”.
Remontdarbu robežas tiek noteiktas katrā konkrētajā mājā, sagatavojot darba uzdevumu.

	2. 
	Remontdarbu pasūtīšanas kārtība

	2.1.
	Pasūtītājs nosūta Remontdarba pieprasījumu Izpildītājam e-pastā, pievienojot Objekta defektu aktu.

	2.2.
	Izpildītājs pirms tāmes sagatavošanas veic Objekta apsekošanu, apsekošanas laiku saskaņojot ar attiecīgā Objekta par līguma izpildi atbildīgo darbinieku. Ja apsekošanas laikā tiek konstatētas atšķirības starp defektu aktu un apsekošanas rezultātiem, Puses precizē defekta aktu.

	2.3.
	Izpildītājs ne vēlāk 5 (piecu) darbu dienu laikā pēc Objekta apsekošanas sagatavo Remontdarbu izpildes tāmi, tāmei pievienojot Remontdarbu izpildplānu un Remontdarbu izpildes grafiku. Pretendents grafikā uzrāda kopējo Remontdarbu izpildes laiku kalendārajās dienās, paredzot katra atsevišķa Remontdarba posma izpildes laiku tai skaitā, sagatavošanas un Remontdarbu izpilddokumentācijas noformēšanu un nodošanu u.c. Pēc Remontdarbu pabeigšanas, izpilddokumentācijas noformēšanai un nodošanai, un pieņemšanas akta sagatavošanai paredzot ne vairāk kā 10 (desmit) darba dienas.
Remontdarbu izpildes termiņš vienā Objektā nevar būt ilgāks par 30 kalendārajām dienām no Remontdarbu saskaņošanas dienas, ja Puses nav vienojušās par citu termiņu.

	2.4.
	[bookmark: _Hlk88571302]Pasūtītājs 2 (divu) darba dienu laikā elektroniski saskaņo Izpildītāja iesniegto Remontdarbu izpildes tāmi, izpildplānu un Remontdarbu izpildes grafiku, vai iesniedz iebildumus, kurus Izpildītājs novērš 2 (divu) darba dienu laikā.

	2.5.
	Izpildītājs uzsāk Remontdarbus pēc Pasūtītāja saskaņojuma saņemšanas un izpilda Remontdarbu izpildes grafikā noteiktajos termiņos.

	3. 
	Remontdarbu izpildes kārtība

	3.1.
	Remontdarbi jāveic saskaņā ar LBN 221-15 “Ēku iekšējais ūdensvads un kanalizācija” prasībām, kā arī papildus jānodrošina:
· Karstā  un aukstā ūdens apgādes sistēmas padeves stāvvadus paredzēt ar noslēdzošo armatūru.
· Uz stāvvadiem pagrabtelpā paredzēt drenāžas ventiļus, bēniņos atgaisošanas ierīces.
· Pievienošanos esošajiem stāvvadiem paredzēt ar vītņu savienojumiem maksimāli tuvu pagraba pārsegumam, nomainot stāvvada līkumu
· Bezvītņu savienojumu izmantošana pirms Remontdarbu uzsākšanas jāsaskaņo ar attiecīgāobjekta par līguma izpildi atbildīgo darbinieku
· Cauruļvadu stiprināšanai bēniņos izmantot plauktveida konsoles ar spēka pleciem.
· Bēniņos stingti aizliegts, cauruļvadus stiprināt pie griestu (jumtu) konstrukcijām izmantojot vītņu stieņus
· Cauruļvadu kustīgos un nekustīgos balstus montēt ievērojot materiālu ražotāju prasības
· Cauruļvadu siltumizolācijas uzlikšanu veikt saskaņā ar LBN 221-15 “Ēku iekšējais ūdensvads un kanalizācija”
· Pēc siltumizolācijas slāņa uzlikšanas karstā ūdens cauruļvadus koplietošanas telpās, pārklāt ar PVC plastikātu
· Karstā ūdens sistēmas cauruļvadu siltumizolāciju un nepieciešamos atjaunošanas vispārceltnieciskos remontdarbus, veikt pēc karstā ūdens sistēmas montāžas darbu vizuālās apskates un kvalitātes novērtējuma, tiek sastādīts hidrauliskās pārbaudes akts un tas tiek parakstīts Izpildītāja un Pasūtītāja atbildīgo darbinieku puses Ja cauruļu izolācija montēta rūpnieciski, tad vizuāli novērtējamām jābūt tikai savienošanas vietām
- Ugunsdrošo būvkonstrukciju un inženiertīklu šķērsojuma vietu spraugas aizpildīt ar ugunsdrošiem blīvējumiem vai sistēmām, kuru ugunsizturība var būt par pakāpi zemāka nekā ugunsdrošām konstrukcijām noteiktā ugunsizturība, bet ne zemāka par EI 30 atbilstoši MK noteikumiem Nr.238 “Ugunsdrošības noteikumi”, tiek sastādīts segto Remontdarbu akts un tas tiek parakstīts no Izpildītāja un Pasūtītāja atbildīgo darbinieku puses.

	3.2. 
	Gadījumā, ja Remontdarbu veikšanai nepieciešams atslēgt iekšējās inženiersistēmas vai nodrošināt piekļuvi Objektā esošo dzīvokļu īpašumiem, pirms Remontdarbu uzsākšanas, uzsākšanas laiks jāsaskaņo ar attiecīgā Objekta par līguma izpildi atbildīgo darbinieku.

	
3.3.
	Izpildītājs tiesīgs Remontdarbus Objektā veikt darba dienās (pirmdiena – piektdiena) no plkst. 08:00 – 20:00, brīvdienās (sestdiena – svētdiena) no plkst. 09:00 – 19:00.

	3.4.
	Remontdarbu izpildes laikā Izpildītājs veic fotofiksāciju, no kuras ir skaidri redzams:
a) Objekts pirms Remontdarbu uzsākšanas;
b) Objekts Remontdarbu veikšanas laikā, ja ir veikti segtie Remontdarbi;
c) Objekts pēc Remontdarbu veikšanas.
Fotofiksāciju iesniedz Pasūtītājam digitālā vai papīra formātā.

	4. 
	Remontdarbu nodošanas kārtība

	4.1.
	Izpildītājs ne vēlāk kā 3 (trīs) darba dienas pirms plānotā Remontdarba nodošanas Objektā, elektroniski uzaicina par attiecīgā Objekta par līguma izpildi atbildīgo darbinieku ierasties pieņemt izpildītos Remontdarbus, pievienojot Remontdarbu nodošanas-pieņemšanas akta projektu, Formu 2, segto Remontdarbu aktu un fotofiksācijas, kas veiktas pirms un pēc Remontdarbu veikšanas. Ja Remontdarbu pārbaude ir sekmīga, šajā apakšpunktā minētie Pasūtītāja pārstāvji Objektā paraksta Remontdarbu nodošanas – pieņemšanas aktu un vienu tā eksemplāru nodod Izpildītāja pilnvarotai personai.

	4.2.
	Pēc Remontdarbu pabeigšanas sagatavot karstā ūdens apgādes sistēmas būvniecības vai pārbūves daļas detalizētu izpildshēmu un nodot ar izpilddokumentāciju.

	4.3.
	Ja Pasūtītājs konstatē Remontdarbu trūkumus vai defektus, vai nepabeigtus Remontdarbus, Pasūtītājs sagatavo defekta aktu 2 (divos) eksemplāros, kuru paraksta Puses. Pa vienam defekta akta eksemplāram saņem katra Puse. Ja Izpildītājs atsakās parakstīt defekta aktu, defekta aktu paraksta Pasūtītājs, un tam ir tādas pašas juridiskās sekas, kā to būtu parakstījušas abas Puses. Gadījumā, ja defekta aktu paraksta tikai Pasūtītājs, defekta akta otrs eksemplārs pēc reģistrēšanas pie Pasūtītāja tiek nosūtīts Izpildītājam kā reģistrēts pasta sūtījums, kā arī elektroniski skenētā veidā uz Izpildītāja pilnvarotās personas e-pasta adresi.
[bookmark: _Ref368043018]Izpildītājam ir pienākums par saviem līdzekļiem 5 (piecu) darba dienu laikā no defekta akta parakstīšanas dienas veikt konstatēto Remontdarbu trūkumu vai defektu novēršanu vai nepabeigto Remontdarbu izpildi, ja veiktie Remontdarbi nerada potenciālu apdraudējumu personu veselībai, dzīvībai vai īpašumam. Pretējā gadījumā nekvalitatīvi vai Līguma prasībām neatbilstoši veiktu Remontdarbu trūkumu novēršanas termiņš ir 1 (vienas) dienas laikā no Pasūtītāja rakstveida pretenzijas (e-pasta sūtījuma veidā) nosūtīšanas dienas. 
Pēc Remontdarbu trūkumu vai defektu novēršanas vai nepabeigto Remontdarbu izpildes tiek veikta atkārtota Remontdarbu pieņemšana Objektā, saskaņā ar tehniskās specifikācijas 4.1.punktu.

	4.4.
	Izpildītājs pēc Remontdarbu pabeigšanas ne vēlāk kā 10 (desmit) darba dienu laikā iesniedz Pasūtītājam izpildokumentāciju 3 (trīs) eksemplārus, kas sastāv no:
a) abpusēji parakstīts Remontdarbu nodošanas-pieņemšanas akts;
b) apsekošanas akts un Remontdarbu tāme
c) fotofiksācija, kas veikta pirms un pēc Remontdarbu izpildes;
d) Remontdarbu izpilddokumentācija (segto darbu pieņemšanas akti, ekspluatācijas īpašību deklarācijas, izpildplāns, izpildshēma, hidrauliskās pārbaudes akts);
e) abpusēji parakstīts akts par veiktajiem Būvdarbiem (forma 2);
f) Izpildītāja rēķins.

	5.
	Remontdarbu garantijas nosacījumi

	5.1.
	Izpildītājs garantē uzstādīto iekārtu un izmantoto materiālu atbilstību tehniskajām prasībām un to drošu ekspluatāciju garantijas laikā. Darbu un izmantoto materiālu garantijas laiks ir 24 (divdesmit četri) mēneši no attiecīgā nodošanas - pieņemšanas akta abpusējas parakstīšanas dienas.



